ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኩዕሶ እግሪ፡ ኣብ ናይ ደቂተባዕትዮ ግጥማት ቻን ብዋና ዳኛነት እትሳተፍ ሊድያ ታፈሰ 16 ጥሪ 2021 ምንጪ ስእሊ, CAF ‘ቻን’ ተባሂሉ ዝፍለጥ ግጥማት ሻምፒዮና ኩዕሶ እግሪ ኣፍሪቃ ሎሚ መዓልቲ ኣብ ካሜሩን ክጅመር እዩ። ካፍ ነዚ ጸወታ ዝዳንዩ 47 ዳያኑ ካብ 31 ሃገራት ኣፍሪቃ ሓርዩ ኣሎ። ነዚ ናይ ደቂ ተባዕትዮ ጸወታ ኩዕሶ እግሪ ካብ ዝመርሑ 47 ደያኑ እተን 4 ደቂ ኣንስትዮ እየን። ንሳተን ብኣካላዊ፣ ስፖርታውን ኣብ ኩዕሶ እግሪ ብዘለወን ርድኢትን ተመልሚለን ከምዝተሓረያ ተገሊጹ ኣሎ። ካብቶም ዝተሓረዩ 47 ደያኑ እቶም 19 ናይ ማእኸል ደያኑ ክኾኑ እንከለዉ እቶም ዝተረፉ ድማ ነዓኣቶም ዝሕግዙ ናይ መስመርን ቪድዮን ደያኑ እዮም። ኢትዮጵያዊት ሊድያ ታፈሰ ብሕታዊት (እንኮ) ጓል ኣነስተይቲ ናይ ማእኸል ዳይና እቲ ጸወታ ኮይና ተሓርያ ኣላ። ሊድያ ቅድሚ ሕጂ ኣብ ዝተፈላለዩ ዓለም ለኻውን ውሽጢ ዓድን ግጥማት ኩዕሶ እግሪ ዳንያ ብቕዓታ ስለዘመስከረት እያ ፈላመይቲ ጓል ኣነስተይቲ ናይ ማእኸል ዳይና ኮይና ብኮንፌዴሬሽን ኩዕሶ እግሪ ኣፍሪቃ ዝተመረጸት። ካብ በለስ ኤለክትሪክ ንምምንጫው ትመራመር ዘላ ኢትዮጵያዊት ኣብ ኢትዮጵያ ኣብ ገዝአንን ጎደናታትን ጾታዊ ግህሰት ዝፍጸመን ሕሙማት ኣእምሮ ደቂኣንስትዮ ዝመርሕኦ መንግስቲ ፊንላንድ ካፍ ኣብ ዘዳልዎም ናይ ደቂ ተባዕትዮ ውድድራት ኩዕሶ እግሪ፡ ደቂ ኣንስትዮ ኣብ ዳይነት ክሳተፋ ከምዘለወን ድሕሪ ምውሳኑ ኣብ ከይዲ እቲ ውድድር ዝተፈላለዩ ሓላፍነታት ተዋሂብወን ይሰርሓ ከምዘለዋ ይግለጽ። ኣብቲ ሎሚ ዝጅመር ዘሎ ውድድር ካብ ሊድያ ታፈሰ ብተወሳኺ ካብ ናይጀርያ፣ ካሜሩንን ማላውን ዝተመረጻ ደቂ ኣንስትዮ ብናይ መስመር ዳይነት ክሳተፋ እየን። ሊድያ መን'ያ?
